CELEX: C2005/229/73
Language: sl
Date: 2005-09-17 00:00:00
Title: Zadeva T -286/05: Tožba Centre Européen pour la Statistique et le Développement A.s.b.l. (C.E.S.D.) proti Komisiji Evropskih skupnosti, vložena dne 18. julija 2005

17.9.2005   
            
            
               SL
            
            
               Uradni list Evropske unije
            
            
               C 229/34
            
         Tožba Centre Européen pour la Statistique et le Développement A.s.b.l. (C.E.S.D.) proti Komisiji Evropskih skupnosti, vložena dne 18. julija 2005
   (Zadeva T -286/05)
   (2005/C 229/73)
   Jezik postopka: francoščina
   Centre Européen pour la Statistique et le Développement A.s.b.l. (C.E.S.D.), ki ga zastopa Dominique Grisay, avocat, z naslovom za vročanje v Luxembourgu, je dne 18. julija 2005 na Sodišče prve stopnje Evropskih skupnosti vložil tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               1)
            
            
               razglasi za nično odločbo Komisije z dne 18. maja 2005 kolikor je posledica zlorabe pooblastil in/ali je nanjo vplivala odsotnost obrazložitve kot tudi kršitev pooblastila za odločanje po prostem preudarku;
            
         
               2)
            
            
               podredno, razglasi za nično navedeno odločbo kolikor zadeva petindvajset pogodb, na katere se revizija ni nanašala
            
         
               3)
            
            
               toženi stranki naloži plačilo stroškov.
            
         Tožbeni razlogi in bistvene trditve
   Po zabeleženih nepravilnosti v DG-EUROSTATU, je Komisija sprejela izpodbijano odločbo na podlagi katere je dala navodila odredbodajalcem, ki so bili pooblaščeni, da tako kot je predvideno v pogodbah, čim prej končajo vsako pogodbeno razmerje z določenimi naslovniki, vključno s tožečo stranko.
   V utemeljitev svoje tožbe tožeča stranka navaja zlorabo pooblastil Komisije saj se je s sporno odločbo izognila posebnim postopkom ureditve spora, ki so predvideni z vsako pogodbo, in jih enostransko nadomestila z odločbo na podlagi člena 93(1)(f) Uredbe C 1605/2002 (1). Tožeča stranka v istem smislu besedila navaja domneven neobstoj obrazložitve izpodbijane odločbe.
   Tožeča stranka prav tako navaja, da so v izpodbijani odločbi očitno napačno okvalificirana dejstva, ki se ji očitajo kot resna kršitev pogodbe v smislu člena 93(1)(f) Uredbe ES 1605/2002.
   Na koncu tožeča stranka zatrjuje, da izpodbijana odločba temelji na reviziji, ki se nanaša le na eno samo pogodbo, ki jo je sklenila s Komisijo in da je tako neveljavna zaradi neobstoja obrazložitve, vsaj kar zadeva ostalih petindvajset pogodb, na katere se revizija ne nanaša.
   
      (1)  Uredba Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti, UL z dne 16.9.2002, str. 1.